491 (film)
<s>491 je švedski crno-bijeli igrani film snimljen  1964. u režiji  Vilgota Sjömana, poznat zbog toga što je zbog za tadašnje standarde eksplicitnog prikaza seksualnosti postao jedno od najkontroverznijih filmskih ostvarenja svog vremena.</s>

<s>Predstavlja adaptaciju istoimenog romana Larsa Görlinga, koji je također napisao i scenario.</s><s>Nominalni protagonisti su šestorica mladih kriminalaca koji postaju predmetom socijalnog eksperimenta te umjesto u zatvor budu poslani u unajmljeni stan gdje će živjeti pod nadzorom dvoje socijalnih radnika, od kojih je jedan naivni idealist, a drugi cinični oportunist.</s>

<s>491 se isticao kritičkim stavom prema društveno-reformatorskim i socijalno-liberalnim tendencijama tadašnje švedske države, odnosno što je prikazivao sve akutniji generacijski jaz u švedskom društvu kroz mlade genercaije koje potpuno odbacuju tradicionalne vrijednosti i umjesto toga prakticiraju nihilistički i često destruktivni hedonizam.</s><s>Daleko više pažnje je, međutim, privukao kršenjem dotadašnjih tabua u prikazu određenih oblika seksualnosti, pa tako jedan od likova u filmu postaje žrtvom homoseksualnog silovanja, dok djevojka (čiji lik tumači Lena Nyman) prakticira bestijalni odnos sa psom.</s><s>Sjöman je velikim dijelom iskoristio kolaps dotadašnjih cenzorskih standarda u Švedskoj izazvan "puštanjem" Bergmanovog filma Šutnja prethodne godine.</s><s>U drugim državama, međutim, prema 491 nisu imali previše razumijevanja, te ja tako u Norveškoj bio zabranjen za prikazivanje sve do 1971. godine.</s><s>Nakon premijere je trebao biti prikazan na Berlinskom filmskom festivalu, ali je pod pritiskom konzervativnih i crkvenih krugova tadašnje Zapadne Njemačke izbačen iz programa.</s><s>Sjöman je nekoliko godina kasnije sa Lenom Nyman snimio još  eksplicitniji film Ja sam radoznala, koji se često navodi kao jedno od najznačajnijih ostvarenja seksualne revolucije na svjetskom filmu.</s>

<s>Uloge
 Lars Lind ...</s><s>Krister
 Leif Nymark ...</s><s>Nisse
 Stig Törnblom ...</s><s>Egon
 Lars Hansson ...</s><s>Pyret
 Sven Algotsson ...</s><s>Jingis
 Torleif Cederstrand ...</s><s>Mesar
 Bo Andersson ...</s><s>Fisken
 Lena Nyman ...</s><s>Steva
 Frank Sundström ...</s><s>Inspektor
 Åke Grönberg ...</s><s>Velečasni Mild</s>

<s>Vanjske veze</s>

<s>Švedski filmovi
Dramski filmovi
Filmovi sa LGBT tematikom
Authority control 2
Filmovi Vilgota Sjömana</s>

